b'\n_START_ARTICLE_\nVaasan yliopiston kauppatieteellinen tiedekunta\n_START_PARAGRAPH_\nVaasan yliopiston kauppatieteellinen tiedekunta on yksi Vaasan yliopiston kolmesta tiedekunnasta. Tiedekuntaan kuuluvat Johtamisen, Laskentatoimen ja rahoituksen, Markkinoinnin sek\xc3\xa4 Taloustieteen ja talousoikeuden yksik\xc3\xb6t. Perustutkinto-opiskelijoita tiedekunnassa on 2\xc2\xa0374, jatko-opiskelijoita 138 ja henkil\xc3\xb6kuntaa 135 (2014).\n_START_SECTION_\nTutkimus\n_START_PARAGRAPH_\nKauppatieteellisen tiedekunnan tutkimus keskittyy rahoituksen ja tilintarkastuksen, johtamisen sek\xc3\xa4 kuluttajak\xc3\xa4ytt\xc3\xa4ymisen ydinalueisiin. Ydinalueita poikkileikkaava n\xc3\xa4k\xc3\xb6kulma on kansainv\xc3\xa4linen liiketoiminta.\n_START_SECTION_\nKoulutus\n_START_PARAGRAPH_\nKauppatieteellisen tiedekunnan koulutus keskittyy kauppatieteellisen alan asiantuntijoiden ja p\xc3\xa4\xc3\xa4t\xc3\xb6ksentekij\xc3\xb6iden kouluttamiseen, mink\xc3\xa4 tavoitteena on antaa valmiudet ty\xc3\xb6skennell\xc3\xa4 vaativissa yritys- ja elinkeinoel\xc3\xa4m\xc3\xa4n teht\xc3\xa4viss\xc3\xa4 niin kotimaisessa kuin kansainv\xc3\xa4lisess\xc3\xa4 toimintaymp\xc3\xa4rist\xc3\xb6ss\xc3\xa4.\n_START_SECTION_\nDekaani\n_START_PARAGRAPH_\nDekaani toimii tiedekuntansa johtajana ja vastaa toiminnan kehitt\xc3\xa4misest\xc3\xa4 sek\xc3\xa4 tuloksellisuudesta. Kauppatieteellisen tiedekunnan dekaani toimii my\xc3\xb6s yliopiston vararehtorina ja kuuluu yliopiston johtoryhm\xc3\xa4\xc3\xa4n. Dekaanin teht\xc3\xa4v\xc3\xa4 on p\xc3\xa4\xc3\xa4toiminen, ja siihen nimitet\xc3\xa4\xc3\xa4n kahdeksi vuodeksi kerrallaan. Dekaanit nimitt\xc3\xa4\xc3\xa4 yliopiston rehtori.\n_START_SECTION_\nTiedekuntahallinto\n_START_PARAGRAPH_\nTiedekuntahallinto vastaa tiedekunnan p\xc3\xa4\xc3\xa4t\xc3\xb6ksenteon valmistelusta ja toimeenpanosta. Tiedekuntahallintoon kuuluvat dekaani ja varadekaani. Heid\xc3\xa4n tukenaan toimivat l\xc3\xa4hipalveluiden ja johdon palveluiden p\xc3\xa4\xc3\xa4llikk\xc3\xb6 ja assistentit\n_START_SECTION_\nTiedekuntaneuvosto\n_START_PARAGRAPH_\nTiedekuntaneuvosto on kolmijakoinen, professorikuntaa, muuta henkil\xc3\xb6kuntaa ja opiskelijoita edustava p\xc3\xa4\xc3\xa4t\xc3\xb6ksentekoelin, joka tekee p\xc3\xa4\xc3\xa4t\xc3\xb6kset tiedekuntaa koskevista merkitt\xc3\xa4vist\xc3\xa4 asioista. Tiedekunnan dekaani toimii toimii teidekuntaneuvoston puheenjohtajana ja sihteerin\xc3\xa4 toimii tiedekunnan assistentti. Yksik\xc3\xb6iden p\xc3\xa4\xc3\xa4llik\xc3\xb6t, koulutusvastaavat ja amanuenssit toimivat tiedekunnan valmistelijoina.\n_START_SECTION_\nTiedekunnan johtoryhm\xc3\xa4\n_START_PARAGRAPH_\nTiedekunnan johtoryhm\xc3\xa4n muodostavat tiedekuntahallinto, hallintop\xc3\xa4\xc3\xa4llikk\xc3\xb6 sek\xc3\xa4 yksikk\xc3\xb6vastaavat. Dekaani toimii johtoryhm\xc3\xa4n puheenjohtajana ja hallintosihteeri sihteerin\xc3\xa4. My\xc3\xb6s Lev\xc3\xb3n-instituutin johtaja osallistuu valmisteluun tarpeen mukaan. Valmistelijana toimii hallintop\xc3\xa4\xc3\xa4llikk\xc3\xb6.'